ddrg/super_eurlex huggingface dataset:
Carta drepturilor fundamentale a Uniunii Europene - TITLUL II - LIBERTĂŢILE - Articolul 9 - Dreptul la căsătorie şi dreptul de a întemeia o familie



Jurnalul Oficial 303 , 14/12/2007 p. 0004 - 0004



Articolul 9 Dreptul la căsătorie şi dreptul de a întemeia o familie Dreptul la căsătorie şi dreptul de a întemeia o familie sunt garantate în conformitate cu legile interne care reglementează exercitarea acestor drepturi. --------------------------------------------------
Carta drepturilor fundamentale a Uniunii Europene - TITLUL VII - DISPOZIŢII GENERALE CARE REGLEMENTEAZĂ INTERPRETAREA ŞI APLICAREA CARTEI - Articolul 54 - Interzicerea abuzului de drept



Jurnalul Oficial 303 , 14/12/2007 p. 0014 - 0014



Articolul 54 Interzicerea abuzului de drept Nici una dintre dispoziţiile prezentei carte nu trebuie să fie interpretată ca implicând vreun drept de a desfăşura orice activitate sau de a îndeplini orice act îndreptat împotriva oricăruia dintre drepturile şi libertăţile recunoscute prin prezenta cartă sau de a le impune restrângeri mai ample decât cele prevăzute prin prezenta cartă. --------------------------------------------------
Carta drepturilor fundamentale a Uniunii Europene - TITLUL I - DEMNITATEA - Articolul 2 - Dreptul la viaţă



Jurnalul Oficial 303 , 14/12/2007 p. 0003 - 0003



Articolul 2 Dreptul la viaţă (1) Orice persoană are dreptul la viaţă. (2) Nimeni nu poate fi condamnat la pedeapsa cu moartea sau executat. --------------------------------------------------
Carta drepturilor fundamentale a Uniunii Europene - TITLUL IV - SOLIDARITATEA - Articolul 35 - Protecţia sănătăţii



Jurnalul Oficial 303 , 14/12/2007 p. 0009 - 0009



Articolul 35 Protecţia sănătăţii Orice persoană are dreptul de acces la asistenţa medicală preventivă şi de a beneficia de îngrijiri medicale în condiţiile stabilite de legislaţiile şi practicile naţionale. În definirea şi punerea în aplicare a tuturor politicilor şi acţiunilor Uniunii se asigură un nivel ridicat de protecţie a sănătăţii umane. --------------------------------------------------
Carta drepturilor fundamentale a Uniunii Europene - TITLUL III - EGALITATEA - Articolul 25 - Drepturile persoanelor în vârstă



Jurnalul Oficial 303 , 14/12/2007 p. 0007 - 0007



Articolul 25 Drepturile persoanelor în vârstă Uniunea recunoaşte şi respectă dreptul persoanelor în vârstă de a duce o viaţă demnă şi independentă şi de a participa la viaţa socială şi culturală. --------------------------------------------------
Carta drepturilor fundamentale a Uniunii Europene - TITLUL V - DREPTURILE CETĂŢENILOR - Articolul 46 - Protecţia diplomatică şi consulară



Jurnalul Oficial 303 , 14/12/2007 p. 0012 - 0012



Articolul 46 Protecţia diplomatică şi consulară Orice cetăţean al Uniunii beneficiază, pe teritoriul unei ţări terţe în care statul membru, al cărui resortisant este, nu este reprezentat, de protecţia autorităţilor diplomatice sau consulare ale oricărui stat membru, în aceleaşi condiţii ca şi resortisanţii acelui stat. --------------------------------------------------
Carta drepturilor fundamentale a Uniunii Europene - TITLUL IV - SOLIDARITATEA - Articolul 29 - Dreptul de acces la serviciile de plasament



Jurnalul Oficial 303 , 14/12/2007 p. 0008 - 0008



Articolul 29 Dreptul de acces la serviciile de plasament Orice persoană are dreptul de acces la un serviciu gratuit de plasament. --------------------------------------------------
Carta drepturilor fundamentale a Uniunii Europene - TITLUL I - DEMNITATEA - Articolul 5 - Interzicerea sclaviei şi a muncii forţate



Jurnalul Oficial 303 , 14/12/2007 p. 0003 - 0003



Articolul 5 Interzicerea sclaviei şi a muncii forţate (1) Nimeni nu poate fi ţinut în sclavie sau în servitute. (2) Nimeni nu poate fi constrâns să efectueze o muncă forţată sau obligatorie. (3) Traficul de fiinţe umane este interzis. --------------------------------------------------
Carta drepturilor fundamentale a Uniunii Europene - TITLUL IV - SOLIDARITATEA - Articolul 36 - Accesul la serviciile de interes economic general



Jurnalul Oficial 303 , 14/12/2007 p. 0010 - 0010



Articolul 36 Accesul la serviciile de interes economic general Uniunea recunoaşte şi respectă accesul la serviciile de interes economic general, astfel cum se prevede în legislaţiile şi practicile naţionale, în conformitate cu tratatele, în scopul promovării coeziunii sociale şi teritoriale a Uniunii. --------------------------------------------------
Articolul 32

Interzicerea muncii copiilor şi protecţia tinerilor la locul de muncă

Încadrarea în muncă a copiilor este interzisă. Vârsta minimă de încadrare în muncă nu poate fi inferioară celei la care încetează perioada de şcolarizare obligatorie, fără a aduce atingere normelor mai favorabile tinerilor şi cu excepţia unor derogări limitate.

Tinerii acceptaţi să lucreze trebuie să beneficieze de condiţii de muncă adaptate vârstei şi să fie protejaţi împotriva exploatării economice sau a oricărei activităţi care ar putea pune în pericol securitatea, sănătatea, dezvoltarea lor fizică, psihică, morală sau socială sau care le-ar putea compromite educaţia.

--------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 7 - Respectarea vieţii private şi de familie



Jurnalul Oficial 303 , 14/12/2007 p. 0004 - 0004



Articolul 7 Respectarea vieţii private şi de familie Orice persoană are dreptul la respectarea vieţii private şi de familie, a domiciliului şi a secretului comunicaţiilor. --------------------------------------------------
Carta drepturilor fundamentale a Uniunii Europene - TITLUL V - DREPTURILE CETĂŢENILOR - Articolul 44 - Dreptul de petiţionare



Jurnalul Oficial 303 , 14/12/2007 p. 0011 - 0011



Articolul 44 Dreptul de petiţionare Orice cetăţean al Uniunii şi orice persoană fizică sau juridică care are reşedinţa sau sediul social într-un stat membru are dreptul de a adresa petiţii Parlamentului European. --------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 18 - Dreptul de azil



Jurnalul Oficial 303 , 14/12/2007 p. 0006 - 0006



Articolul 18 Dreptul de azil Dreptul de azil este garantat cu respectarea normelor prevăzute de Convenţia de la Geneva din 28 iulie 1951 şi de Protocolul din 31 ianuarie 1967 privind statutul refugiaţilor şi în conformitate cu Tratatul privind Uniunea Europeană şi cu Tratatul privind funcţionarea Uniunii Europene (denumite în continuare "tratatele"). --------------------------------------------------
Carta drepturilor fundamentale a Uniunii Europene - TITLUL I - DEMNITATEA - Articolul 3 - Dreptul la integritate al persoanei



Jurnalul Oficial 303 , 14/12/2007 p. 0003 - 0003



Articolul 3 Dreptul la integritate al persoanei (1) Orice persoană are dreptul la integritate fizică şi psihică. (2) În domeniile medicinei şi biologiei trebuie respectate în special: (a) consimţământul liber şi în cunoştinţă de cauză al persoanei interesate, în conformitate cu procedurile prevăzute de lege; (b) interzicerea practicilor de eugenie, în special a celor care au drept scop selecţia persoanelor; (c) interzicerea utilizării corpului uman şi a părţilor sale, ca atare, ca sursă de profit; (d) interzicerea clonării fiinţelor umane în scopul reproducerii. --------------------------------------------------
Articolul 49

Principiile legalităţii şi proporţionalităţii infracţiunilor şi pedepselor

(1) Nimeni nu poate fi condamnat pentru o acţiune sau omisiune care, în momentul săvârşirii, nu constituia infracţiune potrivit dreptului intern sau dreptului internaţional. De asemenea, nu se poate aplica o pedeapsă mai mare decât cea aplicabilă la momentul săvârşirii infracţiunii. În cazul în care, ulterior săvârşirii infracţiunii, legea prevede o pedeapsă mai uşoară, se aplică aceasta din urmă.

(2) Prezentul articol nu aduce atingere judecării şi pedepsirii unei persoane care s-a făcut vinovată de o acţiune sau omisiune care, în momentul săvârşirii, era incriminată pe baza principiilor generale recunoscute de comunitatea naţiunilor.

(3) Pedepsele nu trebuie să fie disproporţionate faţă de infracţiune.

--------------------------------------------------
Articolul 15

Libertatea de alegere a ocupaţiei şi dreptul la muncă

(1) Orice persoană are dreptul la muncă şi dreptul de a exercita o ocupaţie aleasă sau acceptată în mod liber.

(2) Orice cetăţean al Uniunii are libertatea de a-şi căuta un loc de muncă, de a lucra, de a se stabili sau de a presta servicii în orice stat membru.

(3) Resortisanţii ţărilor terţe care sunt autorizaţi să lucreze pe teritoriul statelor membre au dreptul la condiţii de muncă echivalente acelora de care beneficiază cetăţenii Uniunii.

--------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 12 - Libertatea de întrunire şi de asociere



Jurnalul Oficial 303 , 14/12/2007 p. 0005 - 0005



Articolul 12 Libertatea de întrunire şi de asociere (1) Orice persoană are dreptul la libertatea de întrunire paşnică şi la libertatea de asociere la toate nivelurile şi în special în domeniile politic, sindical şi civic, ceea ce implică dreptul oricărei persoane de a înfiinţa împreună cu alte persoane sindicate şi de a se afilia la acestea pentru apărarea intereselor sale. (2) Partidele politice la nivelul Uniunii contribuie la exprimarea voinţei politice a cetăţenilor Uniunii. --------------------------------------------------
Carta drepturilor fundamentale a Uniunii Europene - TITLUL III - EGALITATEA - Articolul 26 - Integrarea persoanelor cu handicap



Jurnalul Oficial 303 , 14/12/2007 p. 0008 - 0008



Articolul 26 Integrarea persoanelor cu handicap Uniunea recunoaşte şi respectă dreptul persoanelor cu handicap de a beneficia de măsuri care să le asigure autonomia, integrarea socială şi profesională, precum şi participarea la viaţa comunităţii. --------------------------------------------------
Articolul 50

Dreptul de a nu fi judecat sau condamnat de două ori pentru aceeaşi infracţiune

Nimeni nu poate fi judecat sau condamnat pentru o infracţiune pentru care a fost deja achitat sau condamnat în cadrul Uniunii, prin hotărâre judecătorească definitivă, în conformitate cu legea.

--------------------------------------------------
Carta drepturilor fundamentale a Uniunii Europene - TITLUL I - DEMNITATEA - Articolul 1 - Demnitatea umană



Jurnalul Oficial 303 , 14/12/2007 p. 0003 - 0003



Articolul 1 Demnitatea umană Demnitatea umană este inviolabilă. Aceasta trebuie respectată şi protejată. --------------------------------------------------
Carta drepturilor fundamentale a Uniunii Europene - TITLUL IV - SOLIDARITATEA - Articolul 28 - Dreptul de negociere şi de acţiune colectivă



Jurnalul Oficial 303 , 14/12/2007 p. 0008 - 0008



Articolul 28 Dreptul de negociere şi de acţiune colectivă Lucrătorii şi angajatorii sau organizaţiile lor au dreptul, în conformitate cu dreptul Uniunii şi cu legislaţiile şi practicile naţionale, de a negocia şi de a încheia convenţii colective la nivelurile corespunzătoare şi de a recurge, în caz de conflicte de interese, la acţiuni colective pentru apărarea intereselor lor, inclusiv la grevă. --------------------------------------------------
Carta drepturilor fundamentale a Uniunii Europene - TITLUL VII - DISPOZIŢII GENERALE CARE REGLEMENTEAZĂ INTERPRETAREA ŞI APLICAREA CARTEI - Articolul 53 - Nivelul de protecţie



Jurnalul Oficial 303 , 14/12/2007 p. 0014 - 0014



Articolul 53 Nivelul de protecţie Nici una dintre dispoziţiile prezentei carte nu poate fi interpretată ca restrângând sau aducând atingere drepturilor omului şi libertăţilor fundamentale recunoscute, în domeniile de aplicare corespunzătoare, de dreptul Uniunii şi dreptul internaţional, precum şi de convenţiile internaţionale la care Uniunea sau toate statele membre sunt părţi, şi în special Convenţia europeană pentru apărarea drepturilor omului şi a libertăţilor fundamentale, precum şi prin constituţiile statelor membre. --------------------------------------------------
Articolul 10

Libertatea de gândire, de conştiinţă şi de religie

(1) Orice persoană are dreptul la libertatea de gândire, de conştiinţă şi de religie. Acest drept implică libertatea de a-şi schimba religia sau convingerea, precum şi libertatea de a-şi manifesta religia sau convingerea individual sau colectiv, în public sau în particular, prin intermediul cultului, învăţământului, practicilor şi îndeplinirii riturilor.

(2) Dreptul la obiecţie pe motive de conştiinţă este recunoscut în conformitate cu legile interne care reglementează exercitarea acestui drept.

--------------------------------------------------
Articolul 45

Libertatea de circulaţie şi de şedere

(1) Orice cetăţean al Uniunii are dreptul de circulaţie şi de şedere liberă pe teritoriul statelor membre.

(2) Libertatea de circulaţie şi de şedere poate fi acordată, în conformitate cu tratatele, resortisanţilor ţărilor terţe stabiliţi legal pe teritoriul unui stat membru.

--------------------------------------------------
Articolul 14

Dreptul la educaţie

(1) Orice persoană are dreptul la educaţie, precum şi la accesul la formare profesională şi formare continuă.

(2) Acest drept include posibilitatea de a urma gratuit învăţământul obligatoriu.

(3) Libertatea de a înfiinţa instituţii de învăţământ cu respectarea principiilor democratice, precum şi dreptul părinţilor de a asigura educarea şi instruirea copiilor lor, potrivit propriilor convingeri religioase, filozofice şi pedagogice, sunt respectate în conformitate cu legile interne care reglementează exercitarea acestora.

--------------------------------------------------
Articolul 39

Dreptul de a alege şi de a fi ales în Parlamentul European

(1) Orice cetăţean al Uniunii are dreptul de a alege şi de a fi ales în cadrul alegerilor pentru Parlamentul European, în statul membru în care acesta îşi are reşedinţa, în aceleaşi condiţii ca şi resortisanţii acestui stat.

(2) Membrii Parlamentului European sunt aleşi prin vot universal direct, liber şi secret.

--------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 16 - Libertatea de a desfăşura o activitate comercială



Jurnalul Oficial 303 , 14/12/2007 p. 0006 - 0006



Articolul 16 Libertatea de a desfăşura o activitate comercială Libertatea de a desfăşura o activitate comercială este recunoscută în conformitate cu dreptul Uniunii şi cu legislaţiile şi practicile naţionale. --------------------------------------------------
Articolul 31

Condiţii de muncă echitabile şi corecte

(1) Orice lucrător are dreptul la condiţii de muncă care să respecte sănătatea, securitatea şi demnitatea sa.

(2) Orice lucrător are dreptul la o limitare a duratei maxime de muncă şi la perioade de odihnă zilnică şi săptămânală, precum şi la o perioadă anuală de concediu plătit.

--------------------------------------------------
Articolul 47

Dreptul la o cale de atac eficientă şi la un proces echitabil

Orice persoană ale cărei drepturi şi libertăţi garantate de dreptul Uniunii sunt încălcate are dreptul la o cale de atac eficientă în faţa unei instanţe judecătoreşti, în conformitate cu condiţiile stabilite de prezentul articol.

Orice persoană are dreptul la un proces echitabil, public şi într-un termen rezonabil, în faţa unei instanţe judecătoreşti independente şi imparţiale, constituită în prealabil prin lege. Orice persoană are posibilitatea de a fi consiliată, apărată şi reprezentată.

Asistenţa juridică gratuită se acordă celor care nu dispun de resurse suficiente, în măsura în care aceasta este necesară pentru a-i asigura accesul efectiv la justiţie.

--------------------------------------------------
Articolul 52

Întinderea şi interpretarea drepturilor şi principiilor

(1) Orice restrângere a exerciţiului drepturilor şi libertăţilor recunoscute prin prezenta cartă trebuie să fie prevăzută de lege şi să respecte substanţa acestor drepturi şi libertăţi. Prin respectarea principiului proporţionalităţii, pot fi impuse restrângeri numai în cazul în care acestea sunt necesare şi numai dacă răspund efectiv obiectivelor de interes general recunoscute de Uniune sau necesităţii protejării drepturilor şi libertăţilor celorlalţi.

(2) Drepturile recunoscute prin prezenta cartă care fac obiectul unor dispoziţii prevăzute de tratate se exercită în condiţiile şi cu respectarea limitelor stabilite de acestea.

(3) În măsura în care prezenta cartă conţine drepturi ce corespund unor drepturi garantate prin Convenţia europeană pentru apărarea drepturilor omului şi a libertăţilor fundamentale, înţelesul şi întinderea lor sunt aceleaşi ca şi cele prevăzute de convenţia menţionată. Această dispoziţie nu împiedică dreptul Uniunii să confere o protecţie mai largă.

(4) În măsura în care prezenta cartă recunoaşte drepturi fundamentale, aşa cum rezultă acestea din tradiţiile constituţionale comune statelor membre, aceste drepturi sunt interpretate în conformitate cu tradiţiile menţionate.

(5) Dispoziţiile prezentei carte care conţin principii pot fi puse în aplicare prin acte legislative şi de punere în aplicare adoptate de instituţiile, organele, oficiile şi agenţiile Uniunii, precum şi prin acte ale statelor membre în cazurile în care acestea pun în aplicare dreptul Uniunii, în exercitarea competenţelor lor respective. Invocarea lor în faţa instanţei judecătoreşti se admite numai în scopul interpretării şi controlului legalităţii unor astfel de acte.

(6) Legislaţiile şi practicile naţionale trebuie să fie luate în considerare pe deplin, după cum se precizează în prezenta cartă.

(7) Instanţele judecătoreşti ale Uniunii şi ale statelor membre ţin seama de explicaţiile redactate în vederea orientării interpretării prezentei carte.

--------------------------------------------------
Carta drepturilor fundamentale a Uniunii Europene - TITLUL V - DREPTURILE CETĂŢENILOR - Articolul 42 - Dreptul de acces la documente



Jurnalul Oficial 303 , 14/12/2007 p. 0011 - 0011



Articolul 42 Dreptul de acces la documente Orice cetăţean al Uniunii şi orice persoană fizică sau juridică care are reşedinţa sau sediul social într-un stat membru are dreptul de acces la documentele instituţiilor, organelor, oficiilor şi agenţiilor Uniunii, indiferent de suportul pe care se află aceste documente. --------------------------------------------------
Articolul 41

Dreptul la bună administrare

(1) Orice persoană are dreptul de a beneficia, în ce priveşte problemele sale, de un tratament imparţial, echitabil şi într-un termen rezonabil din partea instituţiilor, organelor, oficiilor şi agenţiilor Uniunii.

(2) Acest drept include în principal:

(a) dreptul oricărei persoane de a fi ascultată înainte de luarea oricărei măsuri individuale care ar putea să îi aducă atingere;

(b) dreptul oricărei persoane de acces la dosarul propriu, cu respectarea intereselor legitime legate de confidenţialitate şi de secretul profesional şi comercial;

(c) obligaţia administraţiei de a-şi motiva deciziile.

(3) Orice persoană are dreptul la repararea de către Uniune a prejudiciilor cauzate de către instituţiile sau agenţii acesteia în exercitarea funcţiilor lor, în conformitate cu principiile generale comune legislaţiilor statelor membre.

(4) Orice persoană se poate adresa în scris instituţiilor Uniunii într-una din limbile tratatelor şi trebuie să primească răspuns în aceeaşi limbă.

--------------------------------------------------
Carta drepturilor fundamentale a Uniunii Europene - TITLUL I - DEMNITATEA - Articolul 4 - Interzicerea torturii şi a pedepselor sau tratamentelor inumane sau degradante



Jurnalul Oficial 303 , 14/12/2007 p. 0003 - 0003



Articolul 4 Interzicerea torturii şi a pedepselor sau tratamentelor inumane sau degradante Nimeni nu poate fi supus torturii şi nici pedepselor sau tratamentelor inumane sau degradante. --------------------------------------------------
Articolul 21

Nediscriminarea

(1) Se interzice discriminarea de orice fel, bazată pe motive precum sexul, rasa, culoarea, originea etnică sau socială, caracteristicile genetice, limba, religia sau convingerile, opiniile politice sau de orice altă natură, apartenenţa la o minoritate naţională, averea, naşterea, un handicap, vârsta sau orientarea sexuală.

(2) În domeniul de aplicare a tratatelor şi fără a aduce atingere dispoziţiilor speciale ale acestora, se interzice orice discriminare pe motiv de cetăţenie.

--------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 17 - Dreptul de proprietate



Jurnalul Oficial 303 , 14/12/2007 p. 0006 - 0006



Articolul 17 Dreptul de proprietate (1) Orice persoană are dreptul de a deţine în proprietate, de a folosi, de a dispune şi de a lăsa moştenire bunurile pe care le-a dobândit în mod legal. Nimeni nu poate fi lipsit de bunurile sale decât pentru o cauză de utilitate publică, în cazurile şi condiţiile prevăzute de lege şi în schimbul unei despăgubiri juste acordate în timp util pentru pierderea pe care a suferit-o. Folosinţa bunurilor poate fi reglementată prin lege în limitele impuse de interesul general. (2) Proprietatea intelectuală este protejată. --------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 8 - Protecţia datelor cu caracter personal



Jurnalul Oficial 303 , 14/12/2007 p. 0004 - 0004



Articolul 8 Protecţia datelor cu caracter personal (1) Orice persoană are dreptul la protecţia datelor cu caracter personal care o privesc. (2) Asemenea date trebuie tratate în mod corect, în scopurile precizate şi pe baza consimţământului persoanei interesate sau în temeiul unui alt motiv legitim prevăzut de lege. Orice persoană are dreptul de acces la datele colectate care o privesc, precum şi dreptul de a obţine rectificarea acestora. (3) Respectarea acestor norme se supune controlului unei autorităţi independente. --------------------------------------------------
Articolul 48

Prezumţia de nevinovăţie şi dreptul la apărare

(1) Orice persoană acuzată este prezumată nevinovată până ce vinovăţia va fi stabilită în conformitate cu legea.

(2) Oricărei persoane acuzate îi este garantată respectarea dreptului la apărare.

--------------------------------------------------
Articolul 11

Libertatea de exprimare şi de informare

(1) Orice persoană are dreptul la libertatea de exprimare. Acest drept cuprinde libertatea de opinie şi libertatea de a primi sau de a transmite informaţii sau idei fără amestecul autorităţilor publice şi fără a ţine seama de frontiere.

(2) Libertatea şi pluralismul mijloacelor de informare în masă sunt respectate.

--------------------------------------------------
Carta drepturilor fundamentale a Uniunii Europene - TITLUL II - LIBERTĂŢILE - Articolul 6 - Dreptul la libertate şi la siguranţă



Jurnalul Oficial 303 , 14/12/2007 p. 0004 - 0004



Articolul 6 Dreptul la libertate şi la siguranţă Orice persoană are dreptul la libertate şi la siguranţă. --------------------------------------------------
2.

Convenția din 26 iulie 1995, elaborată în temeiul articolului K.3 din Tratatul privind Uniunea Europeană, privind protejarea intereselor financiare ale Comunităților Europene (JO C 316, 27.11.1995, p. 49) — Protocolul din 27 septembrie 1996, elaborat în temeiul articolului K.3 din Tratatul privind Uniunea Europeană, la Convenția privind protejarea intereselor financiare ale Comunităților Europene (JO C 313, 23.10.1996, p. 2) — Protocolul din 29 noiembrie 1996, elaborat în temeiul articolului K.3 din Tratatul privind Uniunea Europeană, cu privire la interpretarea de către Curtea de Justiție a Comunităților Europene, prin intermediul unor hotărâri preliminare, a Convenției privind protejarea intereselor financiare ale Comunităților Europene (JO C 151, 20.5.1997, p. 2) — Al doilea protocol din 19 iunie 1997, elaborat în temeiul articolului K.3 din Tratatul privind Uniunea Europeană, la Convenția privind protejarea intereselor financiare ale Comunităților Europene (JO C 221, 19.7.1997, p. 12)